የኢትዮጵያ ግብርና ሥራዎች ኮርፖሬሽን 1.8 ሚሊዮን ሜትሪክ ቶን ማዳበሪያ ሊገዛ መወሰኑን አስታወቀ
ከ4.5 ቢሊዮን ብር በላይ ወጪ ማዳኑን ጠቁሟልለ2013 በጀት ዓመት የሚሆን 1.8 ሚሊዮን ሜትሪክ ቶን የአፈር ማዳበሪያ በ650 ሚሊዮን ዶላር ለመግዛትና ለአርሶ አደሩ ለማቅረብ መዘጋጀቱንና መወሰኑን፣ የኢትዮጵያ ግብርና ሥራዎች ኮርፖሬሽን አስታወቀ፡፡ኮርፖሬሽኑ ለሪፖርተር እንደገለጸው የአፈር ማዳበሪያ ግዥውን ለመፈጸም ነሐሴ 26 ቀን 2012 ዓ.ም.ጨረታ አውጥቷል፡፡ የማዳበሪያ ዓይነቶቹም 710,728 ሜትሪክ ቶን ዩሪያ፣ 278,515.5 ሜትሪክ ቶን ኤንፒኤስ፣ 8,982. ኤንፒኤስዜድኤንቢና 727346.5 ሜትሪክ ቶን ኤንፒኤስፒ መሆናቸውንም ጠቁሟል፡፡ በጨረታው የሳዑዲ ዓረቢያ፣ የቻይና፣ የደቡብ ኮሪያ፣ የዱባይና የሞሮኮ ማዳበሪያ አምራች ኩባንያ ኦሲፒ አሸናፊ መሆናቸውን ገልጿል፡፡የአፈር ማዳበሪያ አቅርቦት ላለፉት አምስት ዓመታት በ47 በመቶ ዕድገት ማሳየቱን የጠቆመው ኮርፖሬሽኑ፣ በየዓመቱ በአማካይ 24 በመቶ እያደገ መምጣቱን ጠቁሟል፡፡ በመሆኑም የ2013 በጀት ዓመት የማዳበሪያ አቅርቦት ከ2012 በጀት ዓመት ግዥ ጋር ሲነፃፀር በ1,451,785 ሜትሪክ ቶን ወይም 24 በመቶ ዕድገት ማሳየቱን ገልጿል፡፡ ከተመሠረተ አምስት ዓመት የሞላው የኢትዮጵያ ግብርና ሥራዎች ኮርፖሬሽን ባደረጋቸው የአሠራር ማሻሻያዎች ቀጥታ ከአምራቾች መግዛት በመቻሉ፣ በአጠቃላይ 4,520,162,420 ብር ወጪ መቀነስ መቻሉን አስታውቋል፡፡ በተጨማሪም ለሰብል ዘመኑ የሚሆን 459,784,350 ብር የሚያወጡ የተለያዩ አግሮ ኬሚካሎች፣ ፀረ አረም መድኃኒቶች፣ የመርጫ መሣሪያዎችና የፈሳሽ ማዳበሪያ ለአርሶ አደሩ ለማቅረብ መዘጋጀቱን አስረድቷል፡፡ የግብር ሜካናይዜሽን አገልግሎት ከማጠናከር አንፃር፣ የአርሶ አደሩንና የሰፋፊ እርሻዎች የምርት ብክነትና ጊዜ ከመቆጠብ አኳያ 22 አዳዲስ የምርት ማሰባሰቢያ ኮምባይነሮች ግዥ መፈጸሙንም አክሏል፡፡